Jeff Beck
Jeff Beck var en britisk guitarist og sanger.
Han afløste Eric Clapton som guitarist i The Yardbirds 1965-66.
I 1967 dannede han The Jeff Beck Group, i begyndelsen sammen med bl.a. Rod Stewart og Ron Wood. Gruppen spillede tung blues-rock, men begyndte i 1970'erne at vende sig mod jazz-rock. The Jeff Beck Group blev endeligt opløst i 1973.
Beck, som siden har spillet i mange sammenhænge, står med sit usædvanligt virtuose spil som en af rockens mest respekterede guitarister.